MEGSZÜNTETŐ OKIRAT

Közgyűlési határozat száma:

FPH038/…/2012. számú előterjesztés … számú melléklete

Budapest Főváros Közgyűlése az Ady Endre Fővárosi Gyakorló Kollégium (Budapest, II., Bimbó út 51.) költségvetési szervet az államháztartásról szóló 2011. évi CXCV. törvény 11.§ (7) bekezdésében, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 14. §-ában foglaltaknak megfelelően az alábbiak szerint 2012. július 1-jével megszünteti.

FPH038/844-37/2012. számú előterjesztés 4/d. számú melléklete

A megszüntetés oka:

A Fővárosi Közgyűlés a 663/2012.(IV.25.) Főv. Kgy. számú határozatával kinyílvánította szándékát az Ady Endre Fővárosi Gyakorló Kollégium (1022 Budapest, Bimbó út 51.) és a Terézvárosi Középfokú Kollégium (1061 Budapest, Hegedű u. 1.) 2012. július 1-jével történő jogutód nélküli megszüntetésére.

**1. A megszüntetett költségvetési szerv**

**neve**

**Ady Endre Fővárosi Gyakorló Kollégium**

**székhelye**

Budapest II., Bimbó út 51.

**típusa**

kollégium

**2. A megszüntetett költségvetési szerv alapítója**

Budapest Főváros Önkormányzata

Budapest V., Városház u. 9-11.

**3. A megszüntetett költségvetési szerv felügyeleti szerve**

Budapest Főváros Közgyűlése

Budapest V., Városház u. 9-11.

**4. A megszüntető szerv neve:**

Budapest Főváros Közgyűlése

Budapest V., Városház u. 9-11.

**5. A kölségvetési szerv megszüntetésének módja**

jogutód nélkül

**6. A megszüntetett költségvetési szerv feladatainak ellátása**

Az Ady Endre Fővárosi Gyakorló Kollégium hatályos alapító okiratában szereplő feladatokat a jövőben a Fővárosi Önkormányzat fenntartásában működő kollégiumok együttesen látják el.

**7. A megszüntetett költségvetési szerv feladatellátását szolgáló vagyon feletti rendelkezési jogosultság**

A megszüntetett költségvetési szerv hatályos alapító okiratában szereplő Budapest 12806 hrsz alatt felvett 2475 m2 területű, valóságban Budapest, II. kerület Bimbó út 51. szám alatt lévő, a Fővárosi Önkormányzat kizárólagos tulajdonát képező, korlátozottan forgalomképes felépítményes ingatlan 2012. július 1-i hatállyal intézményi körből kivonásra és egyidejűleg forgalomképessé nyilvánításra kerül azzal, hogy 2012. szeptember 30-ig átadásra kerül a BFVK Zrt. részére.

**8. Rendelkezés a vagyoni értékű jogok, kötelezettségek és tartozások tekintetében**

A megszüntetett költségvetési szerv vagyoni értékű jogai és kötelezettségei, továbbá valamennyi elismert, vagy nem vitatott pénz,- vagy pénzben kifejezett tartozása tekintetében jogutód az alapító szerv.

A megszüntetett költségvetési szerv 2012. június 30. napjáig bezárólag vállalhat bárminemű pénzbeli, vagy egyéb kötelezettséget a 2012. évre megállapított intézményi költségvetése keretein belül.

**9. A megszüntetett költségvetési szerv közalkalmazottainak jogviszonya**

Az Ady Endre Fővárosi Gyakorló Kollégiumban foglalkoztatottak közalkalmazotti jogviszonya a jogutód nélkül történő megszüntetés következtében megszűnik.

Budapest, 2012. július „…”

Főjegyző megbízásából:

dr. Kelemen Barnabás

*aljegyző*

|  |
| --- |
| Főpolgármester megbízásából: |
| Csomós Miklós  főpolgármester-helyettes |